cyanic-selkie/wikianc huggingface dataset:
অবহেলিত গ্রীষ্মমণ্ডলীয় রোগসমূহ
বিশ্ব স্বাস্থ্য সংস্থা ২০টি অবহেলিত গ্রীষ্মমণ্ডলীয় রোগকে অগ্রাধিকার প্রদান করেছে। তবে অন্যান্য কিছু সংস্থা এগুলিকে ভিন্নভাবে সংজ্ঞায়িত করে থাকে। ২০১৭ সালে আদিকৃষ্ণকোষ-ছত্রাকরোগ তথা ক্রোমোব্লাস্টোমাইকোসিস ও অনান্য গভীর ছত্রাকরোগসমূহ (মাইকোসিস), খোসপাঁচড়া রোগ (স্ক্যাবিস) ও অন্যান্য  বাহ্যপরজীবীঘটিত রোগ (এক্টোপ্যারাসাইট) এবং সর্পদংশনজনিত বিষপ্রবেশ এই তালিকাতে যুক্ত করা হয়। এই রোগগুলি ১৪৯টি দেশে স্থানিক রোগে পরিণত হয়েছে এবং প্রতি বছর প্রায় ১৪০ কোটি ব্যক্তি (৫০ কোটি শিশু) এগুলিতে আক্রান্ত হয়। এর ফলে উন্নয়নশীল দেশগুলিকে প্রতি বছর বহ শত কোটি মার্কিন ডলার খরচ করতে হয়। ২০১৩ খ্রিস্টাব্দে এইসব রোগে প্রায় ১ লক্ষ ৪২ হাজার ব্যক্তি মারা যায় —যা ১৯৯০ সালের ২ লক্ষ হাজার মৃত্যু অপেক্ষা কম ২০টি রোগের মধ্যে দুইটিকে বিশ্বব্যাপী নির্মূল করার লক্ষ্য স্থির করা হয়। এগুলি হল ২০১৫ সালের মধ্যে  গিনি-কৃমি রোগ (ড্রাকুনকুলায়াসিস) এবং ২০২০ খ্রিস্টাব্দের মধ্যে ইয়জ চর্মরোগ। এছাড়া চারটি রোগকে ২০২০ সালের মধ্যে আঞ্চলিক পর্যায়ে নির্মূল করার কর্মসূচী হাতে নেওয়া হয়। এগুলি হল অন্ধত্ব সৃষ্টিকারী পোথকী (ব্লাইন্ডিং ট্রাকোমা), মানব আফ্রিকান ট্রিপানোসোমা অধ্যুষণ (ট্রিপানাসোময়াসিস, এক ধরনের পরজীবী এককোষী আদ্যপ্রাণীঘটিত রোগ), কুষ্ঠরোগ এবং গোদরোগ (লিমফ্যাটিক ফিলারায়াসিস)।
বাংলাদেশ অলিম্পিক সংস্থা
বাংলাদেশ অলিম্পিক সংস্থা বাংলাদেশের জাতীয় অলিম্পিক কমিটি হিসেবে আন্তর্জাতিক অলিম্পিক কমিটিতে প্রতিনিধিত্ব করছে। এর আইওসি কোড হচ্ছে BAN। এছাড়াও, ক্রীড়া সংস্থা হিসেবে এটি কমনওয়েলথ গেমসে অংশগ্রহণের যাবতীয় কার্যাবলী সম্পাদন করছে। সংস্থার সদর দফতর ঢাকায় অবস্থিত। বাংলাদেশ অলিম্পিক সংস্থা বা বিওএ ১৯৭৯ সালে প্রতিষ্ঠিত হয়। বাংলাদেশ ৪৫ সদস্যবিশিষ্ট এশিয়া অলিম্পিক কাউন্সিলের অন্যতম সদস্য। ১৯৮০ সালে এটি আন্তর্জাতিক অলিম্পিক কমিটির স্বীকৃতি পায়।
হাতিগড় শিব দেবালয়
হাতিগড় শিব দেবালয় বা দৌল যোরহাট নগর থেকে প্রায় পাঁচ মাইল দূরে ট্রাংক রোডের পাশে অবস্থিত একটি দেবালয়। ট্রাংক রোড (এ. টি. রোড) থেকে প্রায় তিনিশ মিটার দক্ষিণে দৌলটি আছে। ১৭৮৬-৮৭ সালে এই দৌলের ভিত্তি স্থাপন করা হয়। আহোম স্বর্গদেউ গৌরীনাথ সিংহর ইচ্ছামতে মন্ত্রী পূর্ণানন্দ বুঢ়াগোহাঁই শিবদৌলের কাজ আরম্ভ করেছিলেন।
ইতিহাস
আহোম স্বর্গদেউ গৌরীনাথ সিংহের (১৭৮০-৯৫) সময়ে মোয়ামরীয়া বিদ্রোহ তলে তলে চলতে থাকায় ১৭৮২ সালে মন্ত্রী ঘনশ্যাম বুঢ়াগোহাঁইর মৃত্যু হয়। তখন তাঁর পুত্র পূর্ণানন্দ বুঢ়াগোহাঁই রাজমন্ত্রী হন। রাজার ইচ্ছামতে পূর্ণানন্দ হাতিগড়ে একটি শিবদৌল প্রতিষ্ঠা করতে পাকা ভিত্তির কাজ আরম্ভ করেন। ১৭৮৬-৮৭ সালে এই ভিত্তি স্থাপন করা হয়। দেবালয়ের জন্য লেহুবর শর্মাকে ঠাকুর এবং একঘর শূদ্র মানুষকে পরিচালক নিয়োগ করা হয়। দৌলের নামে ন পুরো জমি বুঢ়াগোহাঁই দান করেন। ভিত্তির কাছে একটি পুকুরও খনন করা হয়।
ভিত্তির কাজ সম্পূর্ণ হয়ে আসাকালে মোয়ামরীয়ারা বিদ্রোহ আরম্ভ করে এবং আহোম রাজ্যর রাজধানী যোরহাট আক্রমণ করে। স্বর্গদেউ গৌরীনাথ সিংহ গুয়াহাটীতে পালিয়ে যান এবং পূর্ণানন্দ বুঢ়াগোহাঁই অন্য কয়েকজন প্রধানের সাথে রাজধানীতে থাকেন। অল্প সৈন্যে কয়েকদিন যুদ্ধ হওয়ার পরে বুঢ়াগোহাঁই সাহায্য চেয়ে ভটিয়া যান। ফলে ১৭৮৮ সালের জানুয়ারি মাসে মোয়ামরীয়া পুনরায় আহোম রাজধানী অধিকার করে। এই বিদ্রোহে লেহুবর ঠাকুরের পরিবারকে ধরে বহু মানুষ ঘরবাড়ি ছেড়ে পালিয়ে যায় এবং ফলে ভিত্তি স্থাপন করিয়েই হাতিগড়ের শিবদৌল তৈরির কাজও বিলম্বিত হয়। ১৭৯২ সালে বুঢ়াগোহাঁইর অনুরোধে ক্যাপ্টেন বেল্‌স ব্রিটিশ সৈন্য এনে বিদ্রোহ দমন করে গোরীনাথ সিংহকে পুনরায় রাজসিংহাসনে বসান।
বিদ্রোহর পরে দেশে আকাল দেখা দেয়। দৌল তৈরি কাজ করতে মানুষের অনিচ্ছা দেখা দেয়। বিদ্রোহর পরে লেহুবর ঠাকুর ফিরে এসে দেবালয়ের শিবলিঙ্গে নিয়মিত পূজা-অর্চনা আরম্ভ করেন। পূর্বে স্থাপিত ভিত্তির উপরে একটি টিনের ঘর গড়ে নেওয়া হয়।
পূজা-অর্চনা
দৌলের কাছে লেহুবর ঠাকুরের সন্ততি এখনো কয়েক ঘর আছে। প্রত্যেক ঘরই পালা করে দেবালয়ে পূজা-অর্চনা করেন। বর্তমান দৌলটিকে নতুন করে তৈরির কাজ চলছে।
ভিক্টর ওসিমহেন
ভিক্টর জেমস ওসিমহেন (Victor Osimhen; জন্ম: ২৯ ডিসেম্বর ১৯৯৮; ভিক্টর ওসিমহেন নামে সুপরিচিত) হলেন একজন নাইজেরীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লিগের শীর্ষ স্তর সেরিয়ে আ-এর ক্লাব নাপোলি এবং নাইজেরিয়া জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন।
প্রারম্ভিক জীবন
ভিক্টর জেমস ওসিমহেন ১৯৯৮ সালের ২৯শে ডিসেম্বর তারিখে নাইজেরিয়ার লাগোসে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
ওসিমহেন নাইজেরিয়া অনূর্ধ্ব-১৭ এবং নাইজেরিয়া অনূর্ধ্ব-২৩ দলের হয়ে খেলার মাধ্যমে নাইজেরিয়ার প্রতিনিধিত্ব করেছেন। নাইজেরিয়ার বয়সভিত্তিক দলের হয়ে তিনি প্রায় ৩ বছরে ১১ ম্যাচে অংশগ্রহণ করে ১৩টি গোল এবং একটি শিরোপা জয়লাভ করেছেন।
গুয়াহাটি যুদ্ধ সমাধিস্থান
গুয়াহাটী যুদ্ধ সমাধিস্থান আসামের গুয়াহাটী মহানগরে অবস্থিত এক সমাধিক্ষেত্র। দ্বিতীয় বিশ্বযুদ্ধে মৃত্যুররণ করা কমন্‌ওয়েলথ সৈনিকদের জন্য এই সমাধিস্থান আরম্ভ করা হয়েছিল। গুয়াহাটীর শিলপুখুরী অঞ্চলের নবগ্রহ পথে এই সমাধিস্থান আছে। এর পিছন দিকেই আছে নবগ্রহ শ্মশান। এই পথে গেলে নবগ্রহ মন্দিরও পাওয়া যায়।
ঐতিহাসিক তথ্য
দ্বিতীয় বিশ্বযুদ্ধর সময় এই অঞ্চলে থাকা কয়েকটি সেনা চিকিৎসালয়ে মৃত্যু হওয়া সৈনিকদের জন্য এই সমাধিক্ষেত্র আরম্ভ করা হয়েছিল। পরে স্থায়ী দেখাশুনার ব্যবস্থা না থাকা আমারি বারি সৈনিক সমাধিক্ষেত্র, সিলেট সৈনিক সমাধিস্থান, মহাচারা সমাধিস্থান, নগাঁও রাজহুবা সমাধিক্ষেত্র এবং গুয়াহাটী রাজহুবা সমাধিস্থানের থেকে বহু সমাধি এখানে আনা হয়। একইকারণে ১৯৫২ সালে লুসাই পাহাড়, বদরপুর, দার্জিলিং, কোচবিহার, ধুবড়ি, ডিব্রুগড়, দিনজান, লামডিং, শিলং, শিলচর ইত্যাদি স্থান থেকেও এখানে সমাধি আনা হয়। বর্তমানে এখানে দ্বিতীয় বিশ্বযুদ্ধে মৃত্যুবরণ করা ৪৮৬ জন কমন্‌ওয়েলথ সৈনিকের সমাধি বা স্মারক আছে। এর ২৫ টা সমাধির পরিচয় অজ্ঞাত। এর বাইরে এখানে চীনা সৈনিকদেরও ২৪ টা সমাধি আছে এবং ২ টা সমাধি যুদ্ধের নয়।
দ্বিতীয় বিশ্বযুদ্ধে মৃত্যু হওয়া ১১ জন জাপানী সৈনিকের অবশিষ্ট উদ্ধারের জন্য ২০১২ সালে এর খনন করা হয়েছিল।
উরুগুয়ের ধর্মবিশ্বাস
উরুগুয়ের প্রায় তিন-চতুর্থাংশ লোক রোমান ক্যাথলিক ধারার খ্রিস্টধর্মে বিশ্বাসী। এর বাইরে প্রোটেস্ট্যান্ট এবং ইহুদীদের উল্লেখযোগ্য সংখ্যালঘু সম্প্রদায় আছে। উরুগুয়ের সংবিধানে ধর্ম বিষয়ে স্বাধীনতা নিশ্চিত করা হয়েছে। উরুগুয়ের সরকারি ভাষা স্পেনীয় হলেও ধর্মের কারণে ইতালীয় শব্দভাণ্ডার ও উচ্চারণ এখানকার স্পেনীয় ভাষাকে প্রভাবিত করেছে। উরুগুয়েতে উল্লেখযোগ্য সংখ্যক লোক ইতালীয় বংশোদ্ভূত।
সেতো সূর্য
সেতো সূর্য (सेतो सूर्य; অর্থ শুভ্র সূর্য) হলো দীপক রাউনিয়ার পরিচালিত ২০১৬ সালের একটি নাট্য যুদ্ধ জীবনীমূলক চলচ্চিত্র। এই চলচ্চিত্রটি রচনা করেছেন দীপক রাউনিয়ার, ডেভিড বার্কার এবং প্রযোজনা করেছেন জসলিন বার্নস, ড্যানি গ্লোভার, টিসেরিং রিতার শেরপা এবং দীপক রাউনিয়ার। লুভার্টর ফিল্মস, দ্য বার্থা ফাউন্ডেশন, দোহা ফিল্ম ইনস্টিটিউট, দ্য ফিল্ম কিচেন, হুবার্ট বালস তহবিল, মিলা প্রোডাকশনস, নেদারল্যান্ডস ফান্ড এবং ফিল্ম ও ওয়ারলে ওয়ার্কস সহ আডি প্রোডাকশনের ব্যানারের অধীনে নির্মিত হয়। ছবিটিতে আশা মাগরাতি, সুমি মল্ল, অমৃত পারিয়ার, দীপক ছেত্রী এবং দেশভক্ত খানালের পাশাপাশি মুখ্য ভূমিকায় অভিনয় করেছেন দয়াহাং রাই এবং রবীন্দ্র সিং বানিয়া। হোয়াইট চলচ্চিত্রটি রাজকীয় এবং মাওবাদীদের মধ্যে নেপালি গৃহযুদ্ধের দ্বন্দ্ব অবলম্বনে নির্মিত।
এটি ভেনিস চলচ্চিত্র উৎসবে ৭৩তম সংস্করণে দিগন্ত বিভাগে প্রিমিয়ার হয়। এছাড়াও এই চলচ্চিত্রটি অনেক পুরস্কারের জন্য মনোনীত ও বিজীত হয়েছে। এটি পরে ২০১৬ সালের টরন্টো আন্তর্জাতিক চলচ্চিত্র উৎসবে প্রদর্শিত হয়। এটি ৯০তম একাডেমি পুরস্কারে শ্রেষ্ঠ বিদেশী ভাষার চলচ্চিত্রের জন্য নেপালি এন্ট্রি হিসেবে নির্বাচিত হয়, কিন্তু এটি মনোনীত হয়নি।
পটভূমি
পিতা মারা যাবার পর শাসক-বিরোধী দলীয় চন্দ্র প্রায় দূরবর্তি একটি প্রত্যন্ত পাহাড়ি গ্রামে ভ্রমণ করে। ছোট্ট পূজা যাকে বাবা মনে করে, তার জন্য অধীর আগ্রহে উদ্বীগ্ন হয়ে অপেক্ষা করে। কিন্তু চন্দ্র যখন বদ্রীকে নিয়ে আসে, তখন পূজা বিভ্রান্ত হয়। চন্দ্র বদ্রীকে রাস্তা থেকে নিয়ে আসে এবং বলে, বদ্রী তার ছেলে। নেপালের গৃহযুদ্ধের সময় চন্দ্রকে তার ভাই সুরাজের মুখোমুখি হতে হবে, যে নেপালের গৃহযুদ্ধের সময় বিরোধী পক্ষের ছিল। দুই ভাই যখন তাদের পিতার মৃতদেহ শ্মশানে নিয়ে যাবার জন্য নদীতে নিয়ে যাচ্ছিল, সেই সময়ও তারা রাজনৈতিক বিরোধিতাকে ভূলে থাকতে পারেনি। ঘটনাক্রমে সুরাজ প্রচন্ড রাগান্বিত হয়ে যায়। চন্দ্র কোন শক্তিশালী দেহরক্ষী ছাড়াই সেখান থেকে চলে যায়। গ্রামের প্রবীনদের চাপে যুদ্ধের সময় তিনি যে কঠোর জাতি এবং লিঙ্গ বৈষম্যমূলক ঐতিহ্য নির্মূল করার জন্য লড়াই করেছিলেন, তা মেনে চলার জন্য গ্রামের বাইরে থেকে সাহায্য চাইতে হবে। চন্দ্র পার্শ্ববর্তী গ্রামে পুলিশের মধ্যে, স্থানীয় বিয়েতে অতিথি এবং বিদ্রোহী গেরিলাদের মধ্যে একটি সমাধান খুঁজছেন...
পুরস্কার
এই চলচ্চিত্রটির প্রযোজক দীপক রাউনিয়ার তুলনামূলক অধিক পুরস্কার লাভ করেছেন।
বিদেশিয়া (নাটক)
বিদেশিয়া (ভোজপুরি: 𑂥𑂱𑂠𑂵𑂮𑂱𑂨𑂰) বা বাহারা বাহার হলো ভোজপুরী নাট্যকার ভিখারি ঠাকুরের একটি ভোজপুরি নাটক।   এটি নারীর ক্ষমতায়ন, অভিবাসন এবং দারিদ্র্যের উপর ভিখারি ঠাকুর রচিত বেশ কয়েকটি নাটকের মধ্যে একটি।  এর জনপ্রিয়তার কারণে এটি ভোজপুরি অঞ্চলের লোকনাট্য শৈলীতে পরিণত হয়, কিছু পণ্ডিত দাবি করেছেন যে এটি সেই দিনগুলিতে রামায়ণের মতোই জনপ্রিয় ছিল। নাটকটিতে ঊনবিংশ শতাব্দীতে ভোজপুরি সমাজে নারীদের অবস্থা, অভিবাসন ও দারিদ্র্যের সমস্যা তুলে ধরা হয়েছে। নাটকটি ১৯১২ সালে রচিত ও মঞ্চস্থ হয় এবং ১৯১৭ সালে বই আকারে প্রকাশিত হয়।
নাম
এই নাটকটি কলযুগ বাহার নামে প্রকাশিত হয়, তারপর এটি বাহারা বাহার নামে প্রকাশিত হয়, এতে বিদেশিয়া নামক একটি চরিত্রের কারণে এটি বিদেশিয়া নামে বিখ্যাত হয়ে ওঠে। নাটকটি মঙ্গলাচরন দিয়ে শুরু হয় যার অর্থ ঈশ্বরের কাছে প্রার্থনা। এরপর সূত্রধর মঞ্চে এসে নাটকের চরিত্র ও গল্পের সঙ্গে দর্শকদের পরিচয় করিয়ে দেন। এর পরে নাটকটি শুরু হয়।
গল্প
নাটকটি শুরু হয় বিদেশিয়া বা বিদেশি এবং পিয়ারি সুন্দরীর (তার স্ত্রী) মধ্যে কথোপকথন দিয়ে, যেখানে বিদেশিয়া গ্রাম ছেড়ে উপার্জনের জন্য কলকাতায় যাওয়ার ইচ্ছা প্রকাশ করে। তার স্ত্রী তাকে আটকানোর চেষ্টা করে কিন্তু সে শোনে নি। কলকাতায় যাওয়ার পরে সে বছরের পর বছর বাড়ি ফেরে না এবং পিয়ারি সুন্দরী তার ফিরে আসার জন্য অপেক্ষা করে। একদিন একজন ভ্রমণকারী (বাতোহিয়া) সেই গ্রামের মধ্য দিয়ে যাচ্ছিল, পিয়ারি সুন্দরী তাকে বিদেশিয়ার কাছে তার বার্তা পাঠাতে বলে। বাতোহিয়া যখন কলকাতায় পৌঁছায় তখন সে দেখতে পায় যে বিদেশিয়া সালোনি নামে এক মহিলাকে বিয়ে করেছে। বাতোহি তাকে পিয়ারির অবস্থা সম্পর্কে জানায় যে সে বছরের পর বছর ধরে তার জন্য কতটা অধীর আগ্রহে অপেক্ষা করছে। বিদেশিয়া তার ভুল বুঝতে পারে এবং বাড়ি ফিরে যাওয়ার সিদ্ধান্ত নেয়। সালোনি তাকে না যেতে বলে, কিন্তু সে গ্রামে ফিরে আসে। সে বাড়িতে পৌঁছে দরজায় কড়া নাড়ে, তার স্ত্রী ভয় পায় এবং জিজ্ঞেস করে, "তুমি কে?" সে বলে "আমি তোমার স্বামী"। পিয়ারি ভয়ে দরজা খোলে এবং তার স্বামীকে সামনে দাঁড়িয়ে থাকতে দেখে অজ্ঞান হয়ে যায়। সালোনিও বিদেশিয়ার পিছন পিছন তার গ্রামে আসে এবং বলে যে সে তাকে ছাড়া কী করবে। অবশেষে পিয়ারিও সালোনিকে তার সতীন হিসাবে গ্রহণ করে।
গাল গাদোত
গাল গাদোত (גל גדות; জন্ম ৩০ এপ্রিল ১৯৮৫) একজন ইসরায়েলি অভিনেত্রী ও মডেল। একজন অভিনেত্রী হিসেবে গাদোত গিসেল ইয়াসার চরিত্রে ফাস্ট এন্ড ফিউরিয়াস চলচ্চিত্র সিরিজে অভিনয়ের মাধ্যমে অধিক পরিচিত। গাদোত ওয়ান্ডার ওম্যান ভূমিকায় ব্যাটম্যান ভার্সেস সুপারম্যান: ডন অব জাস্টিস (২০১৬), ওয়ান্ডার ওম্যান (২০১৭) এবং জাস্টিস লিগ (২০১৭) চলচ্চিত্রে অভিনয় করেন। ২০১৩-তে তিনি ইসরায়েলি অভিনেত্রীদের মধ্যে সর্বোচ্চ পারিশ্রমিক প্রাপ্ত অভিনেত্রী হিসেবে দ্বিতীয় হন। তিনি গুচি ব্যাম্বু পারফিউমের মডেল।
প্রাথমিক জীবন
গাদোতের জন্ম ও বেড়ে ওঠা ইসরাইলের রোস হাইয়ান শহরে। হিব্রু ভাষায়, তারঁ প্রথম নামের অর্থ "ঢেউ" এবং শেষ নামের অর্থ "নদীর তীর"। তার মাতা আইরিত (née ওয়েজ) একজন শিক্ষক এবং পিতা মাইকেল গাদোত একজন প্রকৌশলী। তার পিতা-মাতা উভয়ই ইসরায়েলী।  তিনি হাইস্কুলে জীববিজ্ঞান বিষয়ে পড়াশুনা করেছেন। তিনি বলেছেন তিনি হাইস্কুলে বাস্কেটবল খেলায় সফল ছিলেন তার উচ্চতার জন্য। প্রাপ্তবয়স্ক অবস্থায়, তিনি দুইবার আইন পড়েছেন।
সামরিক অভিজ্ঞতা
বিশ বছর বয়স থেকে, গাদোত ইসরাইল প্রতিরক্ষা বাহিনীতে দুই বছর ছিলেন। কাজের দক্ষতার জন্য তিনি সেখানে কম্বোট প্রশিক্ষক ছিলেন। তিনি তার সামরিক অভিজ্ঞতা সম্পর্কে বলেছেন: "তুমি তোমার দুই বা তিন বছর ব্যয় করেছো, এবং এটা তোমাকে নিয়ে নয়। কিছু সময়ের জন্য তুমি তোমার স্বাধীনতা ত্যাগ করে দিয়েছো। তুমি শৃঙ্খলা ও সম্মান শিখবে। একজন সৈনিক হিসেবে আমি নিজেকে যা ভেবেছি নিজেকে নিজের কর্ম দক্ষতা দিয়ে তৈরি করতে। ".
ব্যক্তিগত জীবন
২৮ সেপ্টেম্বর,২০০৮ সালে গাদোত ইসরায়েলী আবাসন ব্যবসায়ী ইয়ারোন ভারসানোকে বিয়ে করেন। এই দম্পতি তেল আভিভ এর একটি বিলাসবহুল হোটেলের মালিক, যেটি ২৬$ মিলিয়ন ডলারে তারা কিনেছিলেন। ২০১১-এ এই দম্পতির একটি কন্যা সন্তান জন্ম নেয়।  ৬ নভেম্বর এই দম্পতি ঘোষণা দেন তারা আরো একটি সন্তানের জন্মের জন্য প্রত্যশা করছেন।
তিনি একজন মোটরসাইকেল চালিকা এবং কালো ২০০৬ ডুকেটি মনস্টার-S2R এর মালিক।
বাগডোগরা বিমানবন্দর
বাগডোগরা বিমানবন্দর হল ভারতের পশ্চিমবঙ্গ রাজ্যের শিলিগুড়ি থেকে ১৬ কিমি দূরে অবস্থিত একটি আন্তর্জাতিক বিমানবন্দর। এটি পশ্চিমবঙ্গের উত্তরবঙ্গ অঞ্চলের যাত্রী পরিবহন করে। বিমানবন্দরটি জলপাইগুরি শহর থেকে ৫০ কিমি ও দার্জিলিং শহর থেকে ৫৮ কিমি দূরে অবস্থিত। বিমানবন্দরটি থেকে কলকাতা, মুম্বাই, দিল্লি, ব্যাঙ্গালোর, চেন্নাই, গুয়াহাটি, প্রভৃতি শহরে বিমান যোগাযোগ রয়েছে। এছাড়া এই বিমানবন্দর থেকে ভুটান(পারো) ও ব্যাংককের সঙ্গে আন্তর্জাতিক  রুটে বিমানযোগাযোগ রয়েছে। বিমানবন্দরটি থেকে সিকিম এর রাজধানী গ্যাংটক এ হেলিকপ্টার পরিসেবা প্রদান করা হয়। ২০১৪-২০১৫ সালে বিমানবন্দরটি ১ মিলিয়নের বেশি যাত্রী পরিবহন করেছে।
এয়ার ফোর্স স্টেশন
বিমানবন্দরটি আইএএফ নং ২০ উইং এবং মিকোয়াইন-গুরেভিচ মিগ -২১ (মিগ -২১) ফ্লাইটের যোদ্ধা বিমানের সংখ্যা ৮ স্কোয়াড্রন এবং হেলিকপ্টার ইউনিট এর ঘাঁটি। আলিপুরদুয়ার জেলার হাসিমারায় বায়ু সেনা ঘাঁটির পাশাপাশি; এটি উত্তরবঙ্গ, সিকিমসহ বৃহত্তর এলাকা জুড়ে যুদ্ধ বিমানের পরিচালনা করে থাকে এবং প্রয়োজন হলে ভুটানে পরিসেবা প্রদান করে। ভারতীয় সেনাবাহিনী XXXIII কর্প জন্য সুকণা কাছাকাছি অবস্থিত সব সামরিক বিমান ট্রাফিক বেস পূরণ করে।
সম্প্রসারণ
বর্তমানে বিমানবন্দরটির সম্প্রসারণের জন্য পশ্চিমবঙ্গ সরকার ১৪ একর জমি বিমানবন্দর কর্তৃপক্ষের হাতে তুলে দিয়েছে। বিমানবন্দরটির সম্প্রসারণ সম্পূর্ণ হলে বিমানবন্দরটির যাত্রী পরিবহন ক্ষমতা বাড়বে।
বাবু (১৯৭১-এর চলচ্চিত্র)
বাবু (பாபு) হচ্ছে ১৯৭১ সালে মুক্তিপ্রাপ্ত এ. সি. তিরুলোকচন্দ্র পরিচালিত একটি তামিল চলচ্চিত্র। মুখ্য ভূমিকায় অভিনয় করেছিলেন শিবাজি গণেশন, শওকর জনকী এবং ভেন্নিড়া আড়াই নির্মলা। সঙ্গীত পরিচালক ছিলেন মনয়ঙ্গত সুব্রমণিয়ন বিশ্বনাথন। চলচ্চিত্রটি শ্রেষ্ঠ চলচ্চিত্র বিভাগে ফিল্মফেয়ার পুরস্কার - তামিল পেয়েছিলো। অভিনেত্রী শ্রীদেবী এই চলচ্চিত্রে শিশুশিল্পী হিসেবে অভিনয় করেছিলেন।
গানের তালিকা
চলচ্চিত্রটি গানগুলোর সুরকার ছিলেন মনয়ঙ্গত সুব্রমণিয়ন বিশ্বনাথন।
চীনে লিঙ্গ অসমতা
alt=Woman selling textiles at an outdoor market|থাম্ব|গুইলিনে ঝুয়াং নারী চীনের সামাজিকভাবে পরিকল্পিত একটি অর্থনীতি ছিল, যা ১৯৭৮ সালের আগ অব্দি লিঙ্গ সমতাকে উৎসাহ দিতো। ১৯৯০ থেকে ২০০০ সালের মধ্যবর্তী সময়ে দেশটির অর্থনীতিতে আসা নাটকীয় পরিবর্তন দেশটির শ্রম বাজারে লিঙ্গ অসমতাকে উস্কে দেয়। বর্তমানে চীনের অর্থনীতি ও বিভিন্ন সামাজিক সমস্যাতে লিঙ্গ অসমতা একটি গুরুত্বপূর্ণ বিষয় হয়ে দাঁড়িয়েছে।
বৈশ্বিক স্কেলে চীনে লিঙ্গ অসমতার তুলনামূলকভাবে নিম্ন। ২০১৪ সালের রিপোর্টের ১৮৭টি দেশের মধ্যে লিঙ্গ অসমতার ইনডেক্সে চীনের অবস্থান ৪০তম ছিল। জাতিসংঘ উন্নয়ন কর্মসূচীর আওতায় করা এই রিপোর্টে চীনের মাতৃমৃত্যুর হার লাখে ৩২ জন। এছাড়াও অন্তত ৫৮.৭ শতাংশ ২৫ বছর কিংবা তদোর্ধ্ব নারী বিদ্যালয়ের শিক্ষা সম্পন্ন করেছেন। শিক্ষার এই হার পুরুষের ক্ষেত্রে একাত্তর দশমিক নয় শতাংশ। দেশটির সংসদের প্রায় তেইশ শতাংশ আসন নারীদের দখলে।
১৯৪৯ সালের বিপ্লবের পূর্বে
১৯৪৯ সালের মাওবাদী বিপ্লবের পূর্বে, নারীরা দেশটির ঐতিহ্যগত পেশাতেই শুধুমাত্র কাজ করতে পারতো। নারী হিসেবে একজনের পেশা বিবাহিত স্ত্রী, উপস্ত্রী বা পতিতাবৃত্তি ছিল। কনফুসীয় ধর্মের প্রভাব নারীদের এইভাবে দমিয়ে রাখার পেছনে বহুলাংশে কাজ করেছে। বিবাহিত নারীরা তাদের স্বামীর সকল ধরনে-আজ্ঞানুবর্তী এটাই ছিল চিরায়ত নিয়ম।  বিয়ে না করেও পুরুষেরা উপস্ত্রী রাখতো। এই সকল উপস্ত্রীদের কাজ ছিল পুরুষদের যৌনাকাংখার পাশাপাশি সন্তান ধারণ। গণিকালয়ে পিতামাতারাই তাদের কন্যাশিশুদের অর্থের বিনিময়ে বিক্রি করে দিতো। কিং সাম্রাজ্যের গণিকালয় পরিচালনার জন্য আইনজারি করা হয়েছিল। অবশ্য এই সকল আইনের ফলে গনিকালয়ের নারীরা আইনি অধিকারের সুবিধা থেকে বঞ্চিত হয় এবং অনেকটাই দাসে পরিণত হয়।
পুরুষদের মতো নারীরা একাধিক বিবাহিত স্বামী কিংবা পারিবারিক দাসের সাথে যৌন সম্পর্ক স্থাপন করতে পারতো না। এটা সেই সময়ে গর্হিত অপরাধ হিসেবে বিবেচিত হতো। গৃহস্থালিতে নারী ও পুরুষের ক্ষমতার ভিন্নতা সেই সময়ের সমাজে পুরুষের স্বাধীনতার চিত্র দ্বারা ফুটে ওঠে, যা নিঃসন্দেহে নারীদের তুলনায় বিশাল পরিসরে ছিল। সামাজিকভাবেই একজন নারী পরকীয়ার জন্য হেনস্থার স্বীকার হত। অবশ্য বিবাহপূর্বক যৌন সম্পর্ক স্থাপনে কিং আইন অনুসারে নারী ও পুরুষ উভয়কেই শাস্তি প্রদানে বিধান ছিল।
পায়ের পাতা বাধা
নারীদের নিপীড়িত করার একটি উদাহরণ পাওয়া যায় পায়ের পাতা বেধে রাখার আচার দ্বারা। সং সাম্রাজ্যে, ১১শ শতকের দিকে চীনের ধনী সম্প্রদায়ের মধ্যে এই আচার পালন করা হত। যা সময়ের সাথে গোটা সমাজেই ছড়িয়ে পড়ে। পায়ের পাতা বাধার মাধ্যমে মূলত উচ্চ ও নিচু জাতের মাঝে আলাদা করা হতো এবং এই প্রথাকে আকর্ষণীয় বলে বিবেচনা করা হতো। বেধে রাখা পাকে "সোনালী পদ্ম" বলে অভিহিত করা হতো।
পা বেধে রাখার মূল উদ্দেশ্য ছিল যেন কন্যাদের পায়ের পাতা আকার বাড়তে না পারে। মাত্র তিন বছর বয়েসেই মেয়ে শিশুদের পা বেধে দেয়া হয় যার ফলে কন্যা শিশুরা বাঁকা পায়ের পাতা নিয়েই বড় হত। ফলাফলস্বরূপ তাদের পায়ের পাতার হাড় বেকে যেতো এবং অসহ্য ব্যাথার কারণে তাদের হাঁটতে পারার ক্ষমতাও স্বাভাবিকের চেয়ে কম হতো। তদকালীন সময়ে বিবাহযোগ্য হতে হলে একজন নারীর পায়ের পাতা আকারে ছোট হওয়া বাঞ্ছনীয় ছিল। অনেক ক্ষেত্রেই নারীরা "ভালো পাত্রের" জন্য নিজেদের পায়ের পাতা বেধে রাখতো। পা বেধে রাখার এই আচার মূলত পুরুষ কর্তৃক চালু করা একটি প্রথা, হাঁটতে অসুবিধার ফলে নারীরা ঘরের কাজেই সীমাবদ্ধ হয়ে পড়তো এবং পুরুষদের উপর নির্ভরশীল হয়ে যেতো। অবশ্য এক পর্যায়ে স্বাভাবিক আকারের পায়ের পাতা সম্পন্ন নারীদের তুলনায় এই সকল নারীরা নিজের সামর্থ্যে দাড়িয়ে থাকার মতো কাজ করতেও ব্যর্থ হতো।  পায়ের পাতা বেধে রাখার এই আচার একই সাথে নারীদের যৌনবস্তু হিসেবে দেখার একটি প্রবণতার প্রবর্তন করে।
নারী শিক্ষা
চীনে নারী শিক্ষার উদ্দেশ্য ছিল নারীরা যেন পুরুষ কর্তৃক নির্ধারিত আইন ও নিয়ম মেনে চলতে পারে। তাদের সামাজিক ধ্যান ধারণা মেনে চলার মাধ্যমে নিজেদের অধিকার ও আচরণোকে সীমাবদ্ধ করে চলার শিক্ষা দেয়া হতো। নারীদের মাঝেও শুধুমাত্র মধ্যবিত্ত ও ধনী পরিবারের নারীরা নিজেদের সামাজিক মর্যাদা ধরে রাখতে শিক্ষাগ্রহণের সুযোগ পেতো। হান সাম্রাজ্যের পশ্চিমাংশে নারীদের শিক্ষা প্রদানে চারটি বই ব্যবহার করা হতো। এই সকল বইয়ের মূল বিষয়বস্তু ছিল "আনুগত্য"। একজন নারী হিসেবে জীবন চারটি গুণের বজায় রেখে চলার শিক্ষা এই সকল বইয়ে দেয়া হয়। এই চার গুণের মাঝে "নারীর গুণ", "বনারীর শব্দমালা", "নারীর বাহ্যিক রূপ" এবং "নারীর কর্ম"।
অর্থনীতির পুনর্গঠন এবং শ্রম বাজার
মাও যুগ পরবর্তী চীনের পরিবর্তনের প্রধান সূচনা হয় দেশটির চাকুরি বাজারের নিয়মনীতির পরিবর্তনের মাধ্যমে। মাও যুগে চীনের চাকুরি বাজার প্রধান কেন্দ্র থেকে নিয়ন্ত্রিত হতো যার কারণে সরকার কর্তৃক নিশ্চিত চাকুরির নিয়ম ছিল। সাংস্কৃতিক বিপ্লবের সময়ে বেকারত্ব তীব্রতা পেতে থাকলে কমিউনিস্ট দল ও সরকার নিশ্চিত সরকারী চাকুরি প্রদানের যে নিয়ম ছিল তা স্থগিত করে।
অর্থনীতির পুনর্গঠন তিনটি ধাপে সম্পন্ন হয়। এই তিন ধাপে ধীরে ধীরে চীনের শ্রম বাজারে বেসরকারি চাকুরিব্যবস্থা প্রবেশ  করে। যদিও অর্থনৈতিক পুনর্গঠন চীনের নারীদের সামনে বিশাল সুযোগ নিয়ে এসেছিল তবে একই সাথে এর ফলে একটি বিশালাকারে শূন্যতা তৈরি হয়। চীনের অর্থনৈতিক পুনর্গঠনে এই সময়ে চীনে লিঙ্গ বৈষম্যের শিকার হয় অধিবাসী নারী শ্রমিকেরা। অধিবাসী নারী শ্রমিকেরা তুলনামূলক কম বেতনে অতিরিক্ত পরিশ্রম করতেন। এই সকল অধিবাসী নারীরা দেশটির কারখানা থেকে শুরু করে গৃহস্থালির কাজেও জড়িয়ে পড়ে। চীনে মুক্ত বাজারের অর্থনীতি গড়ে উঠতে অভিবাসী নারীদের স্বল্প মূল্যে দেয়া শ্রমের অবদান অনস্বীকার্য।
মধুকর রাও ভাগবত
মধুকর রাও ভাগবত ছিলেন রাষ্ট্রীয় স্বয়ংসেবক সংঘের প্রথম দিকের স্বয়ংসেবকদের একজন। তিনি প্রথমে গুজরাতের প্রচারক হিসাবে শুরু করেন এবং পরে চন্দ্রপুর জেলার সভাপতি এবং গুজরাতের আরএসএস- এর আঞ্চলিক প্রচারক হন। তিনি কেশব বলিরাম হেডগেওয়ার এবং এমএস গোলওয়ালকর সহ অতীতের সরসঙ্ঘচালকদের ঘনিষ্ঠ ছিলেন এবং বর্তমান আরএসএস সরসঙ্ঘচালক মোহন ভাগবতের পিতা।
রাম রতি বিন্দ
রাম রতি বিন্দ হলেন একজন ভারতীয় রাজনীতিবিদ যিনি মির্জাপুর লোকসভা কেন্দ্র থেকে ১৩তম লোকসভার সদস্য হিসাবে দায়িত্ব পালন করেছিলেন। ২৬ ফেব্রুয়ারি ২০০২ তারিখে, তিনি লোকসভায় শপথ গ্রহণ করেন। ২০০৭ সালে ভারতের উপনির্বাচনে রমেশ দুবের কাছে পরাজিত হন। লোকসভায়, তিনি মানবসম্পদ উন্নয়ন সংক্রান্ত কমিটির সদস্য এবং পিটিশন সংক্রান্ত কমিটির সদস্য হিসেবে দায়িত্ব পালন করেন।
জাহাঙ্গীর কুলী বেগ
জাহাঙ্গীর কুলী বেগ জাহাঙ্গীর কুলী খান পরে বাংলার সুবাহদার ছিলেন। তিনি ১৬০৭ সাল থেকে ১৬০৮ সাল পর্যন্ত বাংলার সুবাহদার হিসেবে দায়িত্ব পালন করেন। এছাড়া, তিনি বিহারের শাসনকর্তা হিসেবেও দায়িত্ব পালন করেছেন। তার প্রকৃত নাম ছিল লালা বেগ।
জাহাঙ্গীর কুলী বেগের পিতা নিযাম ছিলেন মুঘল সম্রাট হুমায়ুনের রাজকীয় গ্রন্থাগারের গ্রন্থাগারিক। লালা বেগ কাবুলের শাসনকর্তা শাহজাদা মির্জা হাকিমের ব্যক্তিগত পরিচারক হিসেবে দায়িত্ব পালন করেছেন। পরে তিনি মুঘল সম্রাট আকবরের অধীনে চাকরি গ্রহণ করেন। তাকে শাহজাদা সেলিমের (জাহাঙ্গীর) ভৃত্য হিসেবে নিয়োগ প্রদান করা হয়। এভাবে, তিনি জাহাঙ্গীর কুলী (বাংলা: জাহাঙ্গীরের ভৃত্য) নামে পরিচিতি পান। পরে বেগ থেকে খান পদবীতে উন্নত হন। নিজের যোগ্যতাবলে পদোন্নতি পেয়ে তিনি দিল্লির রাজসভার আমির পদে অধিষ্ঠিত হন এবং সাড়ে চার হাজারী মনসব লাভ করেন। বাংলার  সুবাহদার পদে নিয়োগ লাভের পূর্বে তিনি বিহারের শাসনকর্তা ছিলেন।
বাংলার সুবাহদার হিসেবে তার কার্যক্রম সম্পর্কে তেমন কিছ জানা যায় না। অনেক বৃদ্ধ বয়সে তিনি বাংলার সুবাহদার হিসেবে নিযুক্ত হয়েছিলেন। বাংলার জলবায়ুর সাথে তিনি মানিয়ে নিতে পারেন নি। এর দরুন তিনি অসুস্থ হয়ে পড়েন ও সুবাহদারি লাভের পরের বছরে মৃত্যুবরণ করেন।
উল্লাসকর দত্ত
উল্লাসকর দত্ত (জন্ম: ১৬ এপ্রিল ১৮৮৫ — মৃত্যু: ১৭ মে ১৯৬৫) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব।
প্রাথমিক জীবন
উল্লাসকরের জন্ম হয় তদানীন্তন অবিভক্ত বাংলার ব্রাহ্মণবাড়ীয়ার সরাইল উপজেলার কালিকচ্ছ গ্রামে। তার পিতার নাম দ্বিজদাস । তিনি কলকাতার প্রেসিডেন্সি কলেজ এর ছাত্র ছিলেন, এবং পরে লন্ডন বিশ্ববিদ্যালয় হতে কৃষিবিদ্যায় ডিগ্রি অর্জন করেন। তবে কলেজে পড়ার সময় ইংরেজ অধ্যাপক রাসেল বাঙালিদের সম্পর্কে কটূক্তি করার দরুন উল্লাসকর তাকে আঘাত করেন, এজন্য উল্লাসকরকে কলেজ হতে বহিষ্কার করা হয়েছিল । এই সময় থেকে তার জীবনে পরিবর্তন আসে।
বিপ্লবী কর্মকাণ্ড
বিপিন চন্দ্র পালের অনুপ্রেরণাতেই উল্লাসকর দত্ত প্রথম বঙ্গভঙ্গ বিরোধী আন্দোলনে যোগ দেন। সেই সময় থেকেই তিনি ধুতি পাঞ্জাবি পরা শুরু করেন। পরে যুগান্তর দলে যোগ দেন তিনি। তিনি বিস্ফোরক নির্মাণে অভিজ্ঞতা অর্জন করেন। তার ফর্মুলায় তৈরী বোমা পরীক্ষা করার জন্যে একদল বিপ্লবী বেছে নেন দেওঘরের নিকট নির্জন দীঘারিয়া পাহাড়। ১ মে, ১৯০৮ সালে সেই পরীক্ষার দিন বোমা ছোড়ার সময় আহত হয়ে মারা যান বিপ্লবী প্রফুল্ল চক্রবর্তী ও উল্লাসকর মারাত্মক জখম হন। গোপনে কলকাতায় তার চিকিৎসা করেন ডাক্তার ও বিজ্ঞানী ইন্দুমাধব মল্লিক। উল্লাসকরের তৈরি বোমাই ক্ষুদিরাম বসু ও প্রফুল্ল চাকী ম্যাজিস্ট্রেট কিংসফোর্ডকে আক্রমণে ব্যবহার করেছিলেন। তবে এই হামলা বানচাল হয়ে যায়, এবং পুলিশ উল্লাসকর দত্ত সহ যুগান্তর দলের অনেক সদস্যকে গ্রেফতার করে।
বিচার ও সাজা
উল্লাসকর ২ মে ১৯০৮ খ্রিষ্টাব্দে মুরারিপুকুর বাগানে ধরা পড়েন । ১৯০৯ খ্রিষ্টাব্দে আলিপুর বোমা মামলা নামের এই বিখ্যাত মামলায় উল্লাসকর এবং বারীন ঘোষকে ফাঁসির আদেশ দেয়া হয়। তবে পরবর্তীকালে এই সাজা রদ করে তাকে আন্দামানের সেলুলার জেলে যাবজ্জ্বীবন দ্বীপান্তরের সাজা দেয়া হয়।
জেল খাটা
আন্দামানের কুখ্যাত সেলুলার জেলে উল্লাসকর দত্তকে শারীরিক নির্যাতনের সম্মুখীন হতে হয়। এর ফলে তিনি সাময়িকভাবে মানসিক ভারসাম্য হারিয়ে ফেলেন। ১৯২০ সালে তাকে মুক্তি দেয়া হলে তিনি কলকাতা শহরে ফেরৎ আসেন।
পরবর্তী জীবন
উল্লাসকরকে পরে ১৯৩১ সালে আবারও গ্রেফতার করা হয়, ও ১৮ মাসের কারাদন্ড দেয়া হয়। ১৯৪৭ এর ভারত বিভাগের পর তিনি গ্রামের বাড়ি কালিকচ্ছ ফেরৎ যান।
আহমদ আল মিনহালি
আহমদ আল বাখিত আল মিনহালি (أحمد المنهالي, Ahmed Al-Minhali; জন্ম: ৫ মে ১৯৯৯; আহমদ আল মিনহালি নামে সুপরিচিত) হলেন একজন কাতারি পেশাদার ফুটবল খেলোয়াড়। তিনি বর্তমানে কাতারের পেশাদার ফুটবল লিগের শীর্ষ স্তর কাতার স্টার্স লিগের ক্লাব আল সাইলিয়াহের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় হিসেবে খেলেন।
জি. রোহিণী
'''জি. রোহিণী''' ছিলেন ভারতের দিল্লী উচ্চ আদালতের একজন প্রধান বিচারপতি। ২১ এপ্রিল, ২০১৪-এ, তিনি দিল্লি উচ্চ আদালতের প্রথম মহিলা প্রধান বিচারপতি হন। পূর্বে, তিনি অন্ধ্রপ্রদেশ উচ্চ আদালত এর বিচারক ছিলেন। তিনি ১৩-০৪-২০১৭ তারিখে দিল্লি হাইকোর্টের প্রধান বিচারপতির পদ থেকে অবসর গ্রহণ করেন বার্ধক্যজনিত কারণে। বিচারপতি গীতা মিত্তালকে তার জায়গায় ভারপ্রাপ্ত প্রধান বিচারপতি নিয়োগ করা হয়।
আহমদ আল মিনহালি
২০১৬ সালে, আহমদ আল মিনহালি কাতার অনূর্ধ্ব-২০ দলের হয়ে কাতারের বয়সভিত্তিক পর্যায়ে অভিষেক করেছিলেন।
জি. রোহিণী
প্রারম্ভের জীবন
জি. রোহিণী ১৪ই এপ্রিল ১৯৫৫-এ বিশাখাপত্তনম, অন্ধ্রপ্রদেশ, ভারত-এ থেকে জন্মগ্রহণ করেন।
আহমদ আল মিনহালি
প্রারম্ভিক জীবন
আহমদ আল বাখিত আল মিনহালি ১৯৯৯ সালের ৫ই মে তারিখে কাতারে জন্মগ্রহণ করেছেন এবং সেখানেই তার শৈশব অতিবাহিত করেছেন।
জি. রোহিণী
শিক্ষা
তিনি ওসমানিয়া বিশ্ববিদ্যালয়ে তার স্নাতক ডিগ্রী সম্পন্ন করেন, অন্ধ্র বিশ্ববিদ্যালয় আইন কলেজ, বিশাখাপত্তনম থেকে আইন অধ্যায়ন সম্পূর্ণ করেন।
আহমদ আল মিনহালি
আন্তর্জাতিক ফুটবল
আহমদ আল মিনহালি কাতার অনূর্ধ্ব-২০ এবং কাতার অনূর্ধ্ব-২৩ দলের হয়ে খেলার মাধ্যমে কাতারের প্রতিনিধিত্ব করেছেন। কাতারের বয়সভিত্তিক দলের হয়ে তিনি প্রায় ৬ বছরে ১৩ ম্যাচে অংশগ্রহণ করেছেন।
জি. রোহিণী
কর্মজীবন
২০০১ সালে অন্ধ্রপ্রদেশ হাইকোর্টের বিচারক হিসাবে তিনি নিযুক্ত হন। তিনি পূর্বে মেয়ে শিশু এবং কর্মজীবি মহিলাদের সুরক্ষার মত বিষয়ে একজন অ্যাডভোকেট হিসাবে কাজ করেছেন। অন্ধ্রপ্রদেশ আইন পত্রিকার একজন সাংবাদিক ও নির্বাহী সম্পাদক হিসাবে তিনি আইনি সাংবাদিকতায় জড়িত ছিলেন।
অক্টোবর ২০১৭-এ, ভারতীয় সংবিধানের অনুচ্ছেদ ৩৪০-এর অধীনে ওবিসির উপ-শ্রেণীবিন্যাস পরীক্ষা করার জন্য ভারতের রাষ্ট্রপতি কর্তৃক রোহিণী নিযুক্ত হন। বৃহত্তর সামাজিক ন্যায়বিচার অর্জন এবং সকলের জন্য অন্তর্ভুক্ত করা, এবং বিশেষ করে অন্যান্য অনুন্নত সম্প্রদায়ের সদস্যদের জন্য এই সিদ্ধান্ত নেওয়া হয়
হাবশী শাসন
হাবশী শাসন দ্বারা বাংলায় বাংলা সালতানাতের ১৪৮৭ সাল থেকে ১৪৯৩ বা ১৪৯৪ সাল পর্যন্ত স্থায়ী হওয়া আফ্রিকার ইথিওপীয় হাবশি বংশোদ্ভুত শাসকদের শাসনকে বুঝানো হয়। এই সময়কালে চারজন হাবশি শাসক বাংলা শাসন করেন। এই শাসনের শুরু হয় ইলিয়াস শাহী রাজবংশের জালালউদ্দিন ফাতেহ শাহের বিরুদ্ধে বিদ্রোহ ও তাকে হত্যা করার মধ্য দিয়ে।
পটভূমি
ইলিয়াস শাহী রাজবংশের পূর্ব থেকেই মুসলিম শাসকদের হাবশি দাসদের ক্রয় করা ও তাদেরকে রাজপ্রাসাদ বা রাজত্বের গুরুত্বপূর্ণ পদে নিয়োগের প্রচলন ছিল। জালালউদ্দিন ফাতেহ শাহের শাসনামলেও এমন কিছু দাসদেরকে রাজপ্রাসাদ প্রহরীর দায়িত্বে নিয়োজিত করা হয়, যারা ক্রমান্বয়ে নিজেদের মধ্যে ক্ষমতা বৃদ্ধি করে যাচ্ছিল। জালালউদ্দিন তাদের লাগাম টেনে ধরার চেষ্টা করেন। কিন্তু হাবশীরা শাহজাদা বারবকের নেতৃত্বে বিদ্রোহ করে ও সুলতানকে হত্যা করে রাজ সিংহাসনের দখল নিয়ে নেয়।
শাহজাদা বারবক
শাহজাদা বারবক ১৪৮৭ সালে জালালউদ্দিন ফাতেহ শাহকে হত্যা করে শাসন গ্রহণ করেন। তিনি গিয়াসউদ্দিন শাহজাদা বারবক নামধারণ করেন। তার শাসনামল কম সময় স্থায়ী হওয়ায় তিনি অল্প কিছু মুদ্রা শুরু করতে পেরেছিলেন। সিংহাসনগ্রহণের কয়েক মাসকাল পরেই ইলিয়াস শাহীর অনুগত মালিক আনদিল খান তাকে হত্যা করেন ও সিংহাসন গ্রহণ করেন।
সাইফুদ্দিন ফিরোজ শাহ
আন্দিল হাবশী বা সাইফউদ্দিন ফিরোজ শাহ দুই বছর সময়কাল বাংলা শাসন করেন। তিনি বারবককে হত্যা করে সিংহাসন গ্রহণ করেন। অনেকে তাকেই হাবশী শাসনের মূল প্রতিষ্ঠাতা হিসেবে অবহিত করেন। কারণ, বারবক অল্প কিছুদিন শাসন করেছিলেন। কথিত আছে, তিনি নপুংসক ছিলেন। তিনি প্রজাবৎসল ও দয়ালু ছিলেন। তিনি ১৪৮৭ থেকে ১৪৮৯ সাল পর্যন্ত শাসন করেন। বেশিরভাগ ইতিহাসবিদের মতে তার স্বাভাবিক মৃত্যু হয়েছিল। তবে গোলাম হোসেন সেলিম ও যদুনাথের মত কিছু ঐতিহাসিকের মতে তাকেও কোনও এক প্রাসাদরক্ষী হত্যা করেছিল।
দ্বিতীয় মাহমুদ শাহ
দ্বিতীয় মাহমুদ শাহ ছিলেন সাইফুদ্দিন ফিরোজ শাহের দত্তক পুত্র। তিনি নাবালক বয়সে শাসনভার গ্রহণ করেন। তার রাজপ্রতিভূ ছিলেন হাবশ খান। একবছর সময় পর ১৪৯০ সালে তাকে ও হাবশ খানকে সিদি বদর হত্যা করে শাসন গ্রহণ করেন।
শামসউদ্দিন মোজাফফর শাহ
শামসউদ্দিন মোজাফফর শাহ বা সিদি বদর ছিলেন সর্বাধিক কাল বাংলা শাসন করা হাবশী শাসক। বাংলা দখল করার অভিপ্রায়ে তিনি সুলতানকে হত্যা করার জন্য অগ্রসর হওয়ার আগে প্রথমে বালক সুলতান মাহমুদ শাহ দ্বিতীয়ের রাজপ্রতিভূ হাবাশ খানকে হত্যা করেন। বদর শামস-উদ-দীন মুজাফফর শাহ উপাধি গ্রহণ করে সিংহাসনে আরোহণ করেন।
তিনি ত্রিশ হাজার সৈন্যের একটি বাহিনী গড়ে তুলেছিলেন; যার মধ্যে ছিল হাজার হাজার আফগান এবং পাঁচ হাজার আবিসিনিয়ান। তিনি কামাতা রাজ্যকে যুদ্ধে পরাজিত করেন এবং ১৪৯২/৯২ সালে তাদের অঞ্চল জয় করেন। ১৪৯৪ সালে তার উজির (মুখ্যমন্ত্রী) সাইয়্যেদ হোসেন একটি বিদ্রোহের নেতৃত্ব দেন যাতে তিনি নিহত হন।
পাকিস্তানের বৈদেশিক সম্পর্কসমূহ
পাকিস্তান ,ইন্দোনেশিয়ার পরে, বিশ্বের দ্বিতীয় বৃহত্তম মুসলমান-প্রধান দেশ। পাকিস্তান একটি ঘোষিত পারমাণবিক শক্তি এবং দেশটি বিশ্ব রাজনীতিতে অত্যন্ত সক্রিয়।
পাকিস্তানের বিদেশ নীতি বেশ স্বাধীন, বিশেষত পরমাণু শক্তি উন্নয়নের ক্ষেত্রে। পাকিস্তানের ভূরাজনৈতিক অবস্থান সামুদ্রিক তেল সরবরাহ ব্যবসার জন্য গুরুত্বপূর্ণ। পাকিস্তান অর্গানাইজেশন অফ ইসলামিক কোঅপারেশান-এর গুরুত্বপূর্ণ সদস্য, এবং ন্যাটো সদস্য না হলেও সন্ত্রাসবাদ মোকাবিলায়ে দেশটি মার্কিন যুক্তরাষ্ট্রের সহযোগী। দেশটি একটি অত্যন্ত সুশৃঙ্খল ও পেশাদার সেনাবাহিনীর অধিকারী।
পাকিস্তানের বিদেশনীতি
পাকিস্তানের অর্থনীতি আধা শিল্পায়িত, এবং জিডিপি অনুযায়ী দেশটি বিশ্বের ৪৫ তম অথনৈতিক শক্তি। পাকিস্তানের বার্ষিক প্রতিরক্ষা বাজেট ৬.৯৮ বিলিয়ন, যা বিশ্বব্যাপী সামরিক ব্যয়ের ০.৩৭ শতাংশ। এই মুহুর্তে, বিদেশ মন্ত্রী সরতাজ আজিজ বৈদেশিক কূটনীতির দ্বায়িত্বে থাকলেও, দেশের বিদেশ নীতি প্রধানমন্ত্রী নওয়াজ শরীফ-ই গঠন করেন। পাকিস্তানের বিদেশ নীতির উদ্দেশ্য তাদের জাতীয় ও অর্থনৈতিক স্বার্থ রক্ষা করা, এবং একই সাথে তাদের নৈতিক লক্ষ্য পূরণ করা। ২০১৩ সালের সাধরন নির্বাচনের পর তারিক ফাতিমি এবং জাতীয় নিরাপত্তা উপদেষ্টা সরতাজ আজিজ বিদেশ নীতির বিষয়ে প্রধান মন্ত্রীর প্রধান উপদেষ্টাগণ নিযুক্ত হন।
ঐতিহাসিক রূপরেখা
১৯৪৭ সালে পাকিস্তানের প্রতিষ্ঠাতা মুহাম্মদ আলী জিন্নাহ একটি বেতার বার্তার মাধ্যমে স্বাধীন পাকিস্তানের বিদেশ নীতির উদ্দেশ্য স্পষ্ট করেছিলেন। তিনি বলেছিলেন " আমাদের বৈদেশিক নীতির ভিত্তি হল সারা বিশ্ব জুড়ে সকল জাতির সঙ্গে বন্ধুত্ব"। তবে, জিন্নার সারা বিশ্বের সকল জাতির সাথে বন্ধুত্বের স্বপ্ন বাস্তবে পূরণ হয়েছে, তা কিন্তু বলা যায় না।
১৯৪৭ সালে স্বাধীনতার পর থেকেই, পাকিস্তানের সাথে প্রতিবেশী সোভিয়েত ইউনিয়নের সম্পর্ক ভালো নয়। এর প্রধান কারণ সোভিয়েত ইউনিয়নের সাথে ভারত ও আফগানিস্তানের সুসম্পর্ক। ১৯৪৭ থেকে ১৯৯১ পর্যন্ত, সোভিয়েতের সমর্থন বরাবর ছিল ভারতের দিকে, বিশেষত কাশ্মীর ইস্যু-তে। কাশ্মীর বিবাদ কে কেন্দ্র করেই ভারত ও পাকিস্তানের মধ্যে তিনটি যুদ্ধ হয়, যার সর্বশেষ নজির ১৯৯৯ সালের কার্গিল যুদ্ধ। এরপর ষাটের দশকে, দুরান্দ সীমান্ত কে কেন্দ্র করে আফগানিস্তান এর সাথে পাকিস্তানের সম্পর্ক খারাপ হয়। পাকিস্তানের সাথে সৌদি আরব, ইরান আর চীন দেশের সম্পর্ক বিশেষ গুরত্বপূর্ণ। স্নায়ুযুদ্ধ পরবর্তী যুগে, চীন আর পোল্যান্ড এর সাথে পাকিস্তান এর সম্পর্ক ভালো হয়। এই তিন দেশের জোটের মূল উদ্দেশ্য ছিল এশিয়া ও ইউরোপ এ সোভিয়েতের প্রভাব বিস্তার রুখে দেওয়া। মার্কিন যুক্তরাষ্ট্রের সাথে পাকিস্তান এর সম্পর্ক বরাবর পরিবর্তনশীল।
উল্লেখযোগ্য মিত্রতা
১৯৫১ সালে, পাকিস্তানের প্রধান মন্ত্রী লিয়াকত আলি খান মার্কিন যুক্তরাষ্টের উদ্দেশ্যে এক ঐতিহাসিক যাত্রা করেন। সেখানে তিনি প্রেসিডেন্ট হ্যারি এস. ট্রুম্যান ছাড়াও অন্যান্য উচ্চপদস্থ সামরিক কর্তাদের সাথে দেখা করেন। তাদের আলোচনার মূল বিষয়বস্তু ছিল পারস্পরিক সামরিক সাহায্য। আদর্শগত দিক থেকে, লিয়াকত আলি খান ছিলেন সাম্যবাদ বিরোধী। সেই সময় পাকিস্তানের জাতীয় অর্থনীতি ও সুরক্ষা ব্যবস্থা ছিল অনুন্নত। ১৯৫৪-১৯৫৬ সালে এই কারণেই দুই দেশের মধ্যে পারস্পরিক প্রতিরক্ষা সহায়তা চুক্তি সাক্ষর হয়, ও মার্কিন যুক্তরাষ্ট্র পাকিস্তানের সেনাবাহিনীকে প্রশিক্ষণ দিতে রাজি হয়।
১৯৫৫ সালে পাকিস্তান যুক্তরাষ্ট্রের সেন্ট্রাল ট্রিটি অরগানাইজেশন বা কেন্দ্রীয় চুক্তি সংস্থা ও ১৯৫৬ সালে সিয়াটো -তে যোগ দেয়। ১৯৭৪ সাল থেকেই পাকিস্তান অর্গানাইজেশন অফ ইসলামিক কোঅপারেশান-এর সদস্য ও বরাবর মধ্য প্রাচ্যের দেশগুলির সাথে পাকিস্তানের সম্পর্ক বন্ধুত্বপূর্ণ।
উল্লেখযোগ্য দ্বন্দ্ব
স্বাধীনতার পর থেকেই ভূরাজনৈতিক সমস্যা কে ঘিরে পাকিস্তানের সাথে তার দুই প্রতিবেশী দেশ ভারত ও আফগানিস্তান এর সম্পর্ক ভালো নয়। কাশ্মীর কে কেন্দ্র করে তিন তিন বার ভারত-পাকিস্তান যুদ্ধ হয়েছে। আফগানিস্তান -এর সাথে পাকিস্তানের বিবাদ দুরান্দ সীমান্ত কে ঘিরে। সত্তরের দশকে এই বিবাদ চরম আকার ধারণ করে।এই সময়ে, বেশ কয়েকবার দুই দেশের মধ্যে গোলাবর্ষণের খবরও পাওয়া যায়। সাম্প্রতিক কালে আফঘানিস্তানে তালিবানের দাপট তুলনামূলক কম হওয়ার পরে, দুই দেশের মধ্যে সম্পর্ক কিছুটা ভালো হয়েছে। কিন্তু ভারতের সাথে পাকিস্তানের সম্পর্কের আরো অবনতি ঘটেছে। আজও, দুই দেশ পরস্পরের বিরুদ্ধে নিত্যদিন অস্ত্র বিরতি চুক্তি লঙ্ঘন করার অভিযোগ আনে।
আন্তর্জাতিক সংগঠনসমূহ
পাকিস্তান রাষ্ট্রসংঘের সক্রিয় সদস্য। দেশটি মার্কিন যুক্তরাষ্ট্রের নেতৃত্বাধীন সেনটো ও সিয়াটো সামরিক জোটের প্রাক্তন সদস্য। সোভিয়েত-আফগান যুদ্ধের সময়ে যুক্তরাষ্ট্রের সাথে পাকিস্তানের ঘনিষ্ঠতা বেড়ে ওঠে এবং এর ফলস্বরূপ পাকিস্তান উক্ত দুটি সংগঠন এ যোগ দেওয়ার সিদ্ধান্ত নেয়। ১৯৬৪ সালে পাকিস্তান তুরস্ক ও ইরানের সাথে রিজিওনাল কো-অপেরাশান ফর ডেভেলপমেন্ট চুক্তি সাক্ষর করে। ইরানি বিপ্লব এর পরে তুরস্ক ও পাকিস্তান যৌথভাবে অর্থনৈতিক সহযোগিতা সংস্থা স্থাপন করে। পাকিস্তান রাষ্ট্রসংঘের নিরাপত্তা পরিষদে ভারতের স্থায়ী সদস্যপদের বিরোধী সংস্থা কফি ক্লাবেরও সক্রিয় সদস্য।
পাথরের বন
বৈশিষ্ট্য
সাইলন জাতীয় চিনে অঞ্চল ৩৫০ বর্গকিলোমিটার (১৪০ বর্গমাইল) এলাকা জুড়ে রয়েছে এবং একে সাত নিম্নরূপ এলাকায় বিভক্ত করা হয়:
সংস্কৃতি
প্রচলিত লোককাহিনী অনুসারে, প্রেমিককে বিয়ে করতে চেয়েছিল উই আদিবাসী এক মেয়ে। কিন্তু সমাজের বাধার মুখে প্রতিষ্ঠা করতে পারেনি ভালোবাসার দাবি। শোকে জমে পরে পাথর হয়ে যায় আশিমা। মাথায় স্কার্ফ এবং হাতে ঝুড়ি নিয়ে ঘুরতে থাকা মেয়ের মতো দেখতে এ পাথরটির সামনে প্রতিবছর নানা অনুষ্ঠানের আয়োজন করে উই আদিবাসীরা।
নারী সুরক্ষা বিল
নারী সুরক্ষা বিল (উর্দু: تحفظِ نسواں بل) যা ২০০৬ সালের ১৫ই নভেম্বর পাকিস্তানের জাতীয় পরিষদ কর্তৃক পাস করা হয়েছিল, তা পাকিস্তানের ধর্ষণ ও ব্যভিচারের শাস্তি নিয়ন্ত্রণকারী ১৯৭৯ সালের হুদুদ অধ্যাদেশ আইনকে ব্যাপকভাবে সমালোচিত করার চেষ্টা ছিল। হুদুদ অধ্যাদেশের সমালোচকেরা অভিযোগ করেছিলেন যে এটি ধর্ষণের অভিযোগ প্রমাণ করাকে অত্যন্ত কঠিন ও বিপজ্জনক করে তুলেছে এবং বিলটির ফলে হাজার হাজার নারী  কারাবরণ করেছিলেন। বিলটি জিনা অধ্যাদেশ থেকে পাকিস্তান পেনাল কোডে বেশ কয়েকটি অপরাধ ফিরিয়ে দিয়েছিল, যেখানে এই আইনগুলি ১৯৭৯ সালের আগে ছিল, এবং ব্যভিচার ও ব্যভিচারের অপরাধের বিচারের জন্য একটি সম্পূর্ণ নতুন পদ্ধতি তৈরি করেছিল, শাস্তি হিসেবে বেত্রাঘাত এবং অঙ্গচ্ছেদ অপসারণ করা হয়েছিল। আইনের মানে হল, নারীরা ধর্ষণ প্রমাণ করতে না পারলে জেল খাটতে পারবে না, এবং সাক্ষী ছাড়া অন্য কোনো ভিত্তিতে ধর্ষণ প্রমাণ করার অনুমতি দেবে, যেমন ফরেনসিক ও ডিএনএ প্রমাণ।
যাইহোক, কিছু ধর্মীয় দল বিলটিকে অনৈসলামিক এবং বর্ধিত করে অসাংবিধানিক বলেছে, তবে পাকিস্তানের সুপ্রিম কোর্ট বিলটিকে 'ইসলামী বিধান লঙ্ঘন করে' এমন অভিযোগ থাকা সত্ত্বেও পাকিস্তানের সংবিধান থেকে বাতিল করেনি, তাই আজও এটি টিকে রয়েছে। পাকিস্তানের পাঞ্জাব প্রদেশ আরেকটি নারী বিল পাস করেছে, যা অসাংবিধানিকতার ভিত্তিতে আদালতে বিচারাধীন রয়েছে।
প্রভাব
১৯৭৯ সালে সামরিক শাসক জিয়া উল হক কর্তৃক প্রণীত হুদুদ অধ্যাদেশ ব্যভিচার ও বিবাহ বহির্ভূত সম্মতিপূর্ণ যৌনতাকে অপরাধী করে। তারা ধর্ষণের ভুক্তভোগীকে ব্যভিচারের বিচারের জন্য দায়বদ্ধ করে তোলে, যদি সে হামলার জন্য পুরুষ সাক্ষী হাজির করতে না পারে।
ন্যাশনাল কমিশন অন স্ট্যাটাস অব উইমেন (এনসিএসডব্লিউ) -এর ২০০৩ সালের একটি প্রতিবেদনে অনুমান করা হয়েছে যে "৮০% নারী" কারাগারে বন্দী ছিল কারণ "তারা ধর্ষণের অভিযোগ প্রমাণ করতে ব্যর্থ হয়েছিল এবং ফলস্বরূপ ব্যভিচারের জন্য দোষী সাব্যস্ত হয়েছিল।"
যন্ত্র প্রকৌশল
যন্ত্র প্রকৌশল প্রকৌশলের একটি বিষয় যাতে যান্ত্রিক ব্যবস্থাসমূহ রক্ষণাবেক্ষণ, নকশা, উৎপাদন এবং বিশ্লেষণের জন্য পদার্থবিজ্ঞানের সূত্রগুলো ব্যবহার করা হয়। বলবিজ্ঞান, গতিবিজ্ঞান, তাপগতিবিজ্ঞান এবং শক্তি সম্বন্ধে একটি সুস্পষ্ট জ্ঞান এই প্রকৌশল অধ্যয়নের জন্য প্রয়োজনীয়। যন্ত্র প্রকৌশলীরা মোটরগাড়ি, বিমান, শীতাতপ নিয়ন্ত্রণ ব্যবস্থা, শিল্প কারখানার যন্ত্রপাতি নির্মাণ এবং চিকিৎসা বিজ্ঞানের যন্ত্রাদি নির্মাণে এই জ্ঞান ব্যবহার করেন।
ইতিহাস
thumbnail|right|যন্ত্র কৌশল বিভিন্ন ধরনের ইন্জিন ও বিদ্যুৎ কেন্দ্র ডিজাইন ও প্রস্তুত করে thumbnail|right|সকল প্রকার [[যানবাহন|যানবাহনের নির্মাণ ও আকৃতি প্রদান যন্ত্রকৌশলের অন্তর্ভুক্ত ]] অনেক প্রাচীন কাল থেকে বা মধ্যযুগীয় বিজ্ঞানীদের মাধ্যমে সারা বিশ্বে যন্ত্র প্রকৌশল বা যন্ত্র কৌশলের প্রয়োগ দেখা যায়। প্রাচীন গ্রীকে আর্কিমিডিস এবং আলেকজেন্দ্রিয়ার বীরদের কাজে বলবিদ্যার সার্থক প্রয়োগ পরিলক্ষিত হত। চীনের জেং হেং (৭৮-১৩৯AD) একটি জল ঘড়ি ও একটি সিসমোমিটার উদ্ভাবন করেন এবং মা জুন (২০০-২৬৫ AD) ডিফারেনশিয়াল গিয়ারের আকৃতি উদ্ভাবন করেন।
মধ্যযুগীয় চীনা প্রকৌশলী ও জ্যোতিবিজ্ঞানী সু সং তার জ্যোতির্বিজ্ঞানের ক্লক টাওয়ারের জন্য এক ধরনের নির্গমন পদ্ধতি আবিষ্কার করেন যা ইউরোপের তথা সারা বিশ্বের প্রথম প্রান্তবিহীন শক্তি রুপান্তরের চেইন ড্রাইভ। সপ্তম থেকে নবম শতাব্দীকে বলা হয় ইসলামের স্বর্ণযুগ, এই সময় মুসলমান উদ্ভাবনকারীরা যন্ত্র প্রযুক্তির খাতে বিশেষ অবদান রাখেন। আল-জাজেরী তাদের মধ্যে অন্যতম একজন ছিলেন। তিনি Book of Knowledge of Ingenious Mechanical Devices নামে একটি বই লেখেন ১২০৬ সালে যাতে বিভিন্ন প্রকার যন্ত্রের নকশা স্থান পায়। ক্রাঙ্ক শ্যাফট ও ক্যাম শ্যাফট এর মত অনেক মৌলিক যন্ত্রের নকশার উদ্ভাবক হিসেবে তাকে চিহ্নিত করা হয়।
ঊনবিংশ শতাব্দীর শুরুর দিকে যুক্তরাজ্য, জার্মানি, স্কটল্যান্ডে যান্ত্রিক যন্ত্রাংশের উন্নয়ন প্রকৌশল শাখায় যন্ত্র প্রকৌশলকে আলাদা একটি সমৃদ্ধশালী ক্ষেত্র হিসেবে গড়ে তোলে। যন্ত্র প্রকৌশলীদের প্রথম পেশাদার সংঘ গড়ে ওঠে ১৮৪৭, যারও ত্রিশ বছর পর পুরকৌশলীদের এমন সংঘ গড়ে ওঠে। ইউরোপ মহাদেশে জোহান ভন জিমারম্যান (১৮২০-১৯০১) ১৮৪৮ সালে সর্বপ্রথম জার্মানিতে গ্রাইন্ডিং মেশিন কারখানা স্থাপন করেন। ১৮৮০ সালে যুক্তরাষ্ট্রে আমেরিকান সোসাইটি অব মেকানিক্যাল ইন্জিনিয়ারিং (ASME) প্রতিষ্ঠিত হয়। পুরকৌশলী এবং খনি প্রকৌশলীদের পর এটি প্রকৌশলীদের তৃতীয় সোসাইটি।
যন্ত্র প্রকৌশল ঐতিহাসিক ভাবে শক্তিশালী গণিত ও বিজ্ঞানের ভিত্তির উপর প্রতিষ্ঠিত।
প্রকৌশল বিদ্যার মধ্যে যন্ত্র প্রকৌশলের ক্ষেত্র সবচেয়ে বিস্তৃত, যন্ত্র প্রকৌশলের কাজ মহাসাগরের তলদেশ থেকে সুদূর মহাশূন্য পর্যন্ত ।
শিক্ষা
কিছু যন্ত্রপ্রকৌশলী মাস্টার্স অব ইন্জিনিয়ারিং(M.E), মাস্টার্স অব টেকনোলজি (M.Tech), মাস্টার্স অব সায়েন্স (M.Sc), মাস্টার্স অব ইন্জিনিয়ারিং ম্যানেজমেন্ট (MEM) বিভিন্ন প্রকার স্নাতোকোত্তর ডিগ্রী নিয়ে থাকেন। এসকল স্নাতক বা স্নাতোকোত্তর ডিগ্রীতে গবেষণা সংযুক্ত থাকতেও পারে। কিন্তু প্রকৌশলে ডক্টর অব ফিলোসফি (PhD) ডিগ্রীতে প্রচুর পরিমাণ গবেষণা সংযুক্তি অত্যাবশ্যক।
পাঠ্যসূচী
thumbnail|right|৪-সিলিন্ডার [[পিস্টন|পিস্টনসহ ক্রাঙ্ক শ্যাফট]] যন্ত্রকৌশলের পাঠ্যসূচী প্রত্যেক দেশের মান নিয়ন্ত্রণের জন্য স্ব স্ব মান নিয়ন্ত্রণকারী সংস্থা কর্তৃক সে দেশের উপযোগী এবং যন্ত্রপ্রকৌশলী হবার জন্য যে মৌলিক বিষয়গুলো থাকা দরকার তা নির্ধারণ করে দেয়া হয় যা তাদের পেশাদার জীবনে আত্মবিশ্বাসী করে তোলে। উদাহরণস্বরূপ যুক্তরাষ্ট্রের প্রকৌশল ব্যবস্থায়, Accreditation Board for Engineering and Technology (ABET) এর দ্বারা পাঠ্যসূচী নির্ধারণ করা বাধ্যতামুলক যাতে তাদের শিক্ষার্থীরা ‘যে কোন তাপীয় পরিবেশ বা যান্ত্রিক ব্যাবস্থায় পেশাদারিত্বের সাথে কাজ করতে পারে’ । কিছু কিছু নির্দিষ্ট পাঠ্যসূচী আছে যা সকল যন্ত্রপ্রকৌশলীর জন্যই প্রযোজ্য যদিও তার উপযোগীতায় ভিন্নতা থাকে। বিশ্ববিদ্যালয়গুলো বেশির ভাগ সময়ই একাধিক বিষয়কে সমন্বয় করে একটি শ্রেণীতে অথবা একাধিক শ্রেণীকে একটি বিশেষ বিষয় পাঠদান করে। এটা হয়ে থাকে সে সকল বিশ্ববিদ্যালয়ের বিভাগ বা অনুষদের স্বল্পতা অথবা তাদের গবেষণার ক্ষেত্রের উপর নির্ভর করে। thumbnail|right|পদার্থের [[পীড়ন অধ্যায়নে অতি গুরুত্বপূর্ণ মোর সার্কেল]]
যন্ত্র প্রকৌশলীদের বিজ্ঞানের অন্যান্য বিষয়েও যেমন রসায়ন, রাসায়নিক প্রকৌশল, তড়িৎ কৌশল, পুরকৌশল এবং পদার্থবিজ্ঞানের মৌলিক বিষয়সমুহের উপর ভাল রকম ধারণা ও দখল থাকে যা তারা ব্যবহার করতে সমর্থ। প্রায় সব দেশেই যন্ত্র কৌশলের পাঠ্যসূচীতে গণিতের বিভিন্ন কোর্স যেমন ক্যালকুলাস, জ্যামিতি, বিমূর্ত বীজগণিত, রৈখিক বীজগণিত (Linear Algebra), অন্তরক সমীকরণ(Differential equation), আংশিক অন্তরক সমীকরণ ইত্যাদি সম্পর্কে বিশদ আলোচনা করা হয়।
যন্ত্র কৌশলের মুখ্য পাঠ্যতালিকায় যন্ত্র কৌশল সম্বন্ধিয় অনেক বিশেষায়িত কোর্স যেমন রোবটবিজ্ঞান, নিম্ন তাপমাত্রা বিজ্ঞান (cryogenics), জ্বালানী প্রযুক্তি, যানবাহন, কম্পন, প্রাণ বলবিদ্যা(biomechanics), অপটিক্স এবং আরও অনেক বিষয় অন্তর্ভুক্ত থাকে যদি তাদের জন্য আলাদা কোন বিভাগ বা অনুষদ না থাকে ।
অনুমতি পত্র
বিশ্বের বিভিন্ন দেশে প্রত্যেক প্রকৌশলীকে রাষ্ট্র, শিক্ষা প্রতিষ্ঠান অথবা প্রশাসনের কাছ থেকে অনুমতি পত্র নিতে হয়। এই পদ্ধতির উদ্দেশ্য হল প্রকৌশলীদের প্রকৌশল ও প্রযুক্তি সংক্রান্ত জ্ঞান, বাস্তব অভিজ্ঞতা এবং পেশাদারী দক্ষতা নিশ্চিত করা। অনুমতি পত্র পাবার পর প্রকৌশলীদের পেশাদার প্রকৌশলী ( যুক্তরাষ্ট্র, কানাডা, জাপান, দক্ষিণ কোরিয়া, বাংলাদেশ এবং দক্ষিণ আফ্রিকায়), স্বীকৃত প্রকৌশলী ( যুক্তরাজ্য, আয়ারল্যান্ড, ভারত এবং জিম্বাবুয়েতে), স্বীকৃত পেশাদার প্রকৌশলী (অস্ট্রেলিয়া এবং নিউজিল্যান্ড) অথবা ইউরোপীয় প্রকৌশলী (প্রধানত ইউরোপীয় ইউনিয়নভূক্ত দেশসমুহে) নামে আখ্যায়িত করা হয়।
বেতন ও কর্ম পরিসংখ্যান
২০০৯ সালের হিসাব মতে যুক্তরাষ্ট্রে প্রায় ১৬ লক্ষ প্রকৌশলী কর্মরত আছেন। তারমধ্যে প্রায় ২৩৯০০০ (১৫%) যন্ত্র প্রকৌশলী যা পুরকৌশলীদের (২৭৮০০০) পর দ্বিতীয় সর্ব বৃহৎ বিভাগ। ২০০৯ সালের পরিসংখ্যান মতে প্রতি দশকে ৬% হারে যন্ত্রপ্রকৌশলীদের কর্মসংস্থান বাড়ছে, যাতে প্রত্যেক স্নাতক ডিগ্রীধারী প্রকৌশলীদের প্রাথমিক বেতন হল প্রতি বছরে ৫৮,৮০০ মার্কিন ডলার । যন্ত্রপ্রকৌশলীদের গড় বেতন প্রতি বছরে ৭৪,০০০ মার্কিন ডলার, যা সর্বোচ্চ প্রতি বছরে ৮৬,০০০ মার্কিন ডলার এবং সর্বনিম্ম ৬৩,০০০ মার্কিন ডলার।
আধুনিক যন্ত্রাংশ
thumbnail|right| আধুনিক কম্পিউটার নিয়ন্ত্রিত [[লেদ মেশিন (CNC lathe)]] অনেক যন্ত্রকৌশল কোম্পানি বিশেষ করে শিল্পোন্নত দেশে তাদের বিদ্যমান যন্ত্রপাতিতে কম্পিউটার নিয়ন্ত্রিত প্রকৌশল ব্যবস্থা (CAE) শুরু করেছে । দ্বিমাত্রিক ও ত্রিমাত্রিক কম্পিউটার এইডেড ডিজাইনের (CAD) মাধ্যমে পদ্ধতিসমুহের বিশ্লেষণ করছে। এই পদ্ধতির অনেক সুবিধা আছে, তার মধ্যে উৎপাদিত দ্রব্যসমূহের সহজ ও দ্রুততর প্রদর্শন এবং বিভিন্ন যন্ত্রাংশের ভার্চুয়াল এসেম্বলি (Virtual Assembly) প্রস্তুতি।
কম্পিউটার নিয়ন্ত্রিত প্রকৌশল ব্যবস্থা (CAE) ব্যবহার করে যন্ত্রকৌশল নকশাকারকগণ দ্রুততার সাথে এবং কম খরচে উৎপাদিত দ্রব্য সমূহের নকশা তৈরি করে যা অধিক কর্মক্ষম ও সস্তা।
দ্রব্য জীবনচক্র ব্যবস্থাপনা বিশ্লেষণ করার হাতিয়ার হিসেবে যন্ত্র প্রকৌশলীরা কম্পিউটার নিয়ন্ত্রিত প্রকৌশল ব্যবস্থা (CAE) উল্লেখযোগ্যভাবে ব্যবহার করে। বিশ্লেষণের উপাদানসমূহের দ্বারা উৎপাদিত দ্রব্যের ভরের প্রতি সহনশীলতা, পীড়ন ও উৎপাদন সক্ষমতার আগাম পরিকল্পনা করা যায়।
উচ্চতর গবেষণা
যন্ত্রপ্রকৌশলীরা কীভাবে যন্ত্র ও যান্ত্রিক কলাকৌশলসমুহকে মানুষের জন্য অধিক নিরাপদ, ব্যবহার উপযোগী, সুলভ মূল্য ও কার্যক্ষম করা যায় তার জন্য প্রতিনিয়ত যন্ত্রকৌশলের সীমানা বর্ধিত করে যাচ্ছেন। সেসকল প্রযুক্তির কিছু তালিকা
মসিউর রহমান রাঙ্গা
মসিউর রহমান রাঙ্গা (জন্ম ২২ জুলাই ১৯৫৮) একজন বাংলাদেশী রাজনীতিবিদ এবং রংপুর-১ আসনের সংসদ সদস্য। তিনি ২০১৪ সালে জাতীয় পার্টি থেকে সংসদ সদস্য হিসেবে নির্বাচিত হন। তিনি স্থানীয় সরকার, পল্লী উন্নয়ন ও সমবায় মন্ত্রণালয়ের পল্লী উন্নয়ন ও সমবায় বিভাগের প্রতিমন্ত্রী হিসেবে দায়িত্ব পালন করছেন। ২০১৮ সালের ৩ ডিসেম্বর থেকে ২৬ জুলাই ২০২০ পর্যন্ত জাতীয় পার্টির মহাসচিবের দায়িত্ব পালন করেন।
সমালোচনা
রাঙ্গা ২০১৯ সালের ১০ নভেম্বর স্বৈরাচারবিরোধী আন্দোলনে নিহত বাংলাদেশী নূর হোসেনকে নেশাগ্রস্ত, ইয়াবা ও ফেন্সিডিলসেবী অভিহিত করে দেশব্যাপী সমালোচনার মুখে পড়েন। ১৯৮৭ সালের ১০ নভেম্বর বুকে ও পিঠে "স্বৈরাচার নিপাত যাক, গণতন্ত্র মুক্তি পাক" শ্লোগান লিখে রাস্তায় নেমেছিলেন নূর হোসেন। মিছিলটি ঢাকার "জিরো পয়েন্ট" এলাকায় পৌঁছালে পুলিশ পুলিশের গুলিতে তিনি নিহত হন।'''  ২০২২ সালের সেপ্টেম্বরে দলীয় শৃঙ্খলা ভঙ্গের অভিযোগে তাকে জাতীয় পার্টির সব ধরনের পদ থেকে অব্যাহতি দেয়া হয়।
ঊষা মুখার্জী
ঊষা মুখার্জী (১৯১৮ - ১৩ জুন ১৯৮২) ছিলেন ভারতীয় উপমহাদেশের  ব্রিটিশ বিরোধী স্বাধীনতা আন্দোলনের  একজন ব্যক্তিত্ব ও অগ্নিযুগের নারী বিপ্লবী ।
জন্ম ও পরিবার
ঊষা মুখার্জী ১৯১৮ সালে কলকাতায় জন্মগ্রহণ করেন। কিন্তু পিতৃভূমি ছিল ঢাকায়। তার পিতার নাম গুরুপ্রসন্ন মুখার্জী ও মাতার নাম মনোরমা দেবী। তার দিদি পারুল মুখার্জী ভারতীয় বিপ্লবী আন্দোলনের অন্যতম গুরুত্বপূর্ণ মহিলা চরিত্র। তার বড়ো ভাই ছিলেন অনুশীলন দলের নেতা অমূল্য মুখার্জী। দাদার আদর্শে প্রভাবিত হয়ে রাজনীতিতে যোগ দেন ।
রাজনৈতিক জীবন
ঊষা মুখার্জীর পরিবার রাজনৈতিক পরিবার। ১৯৩৪ সালে পুলিশ তাকে গ্রেপ্তার করে হিজলী জেলে রাজবন্দীরূপে আটকে রাখে। ১৯৩৭ সালে মুক্তি পান। তিনি সমাজ সেবা ও বিপ্লবী কর্মকান্ডে জড়িত ছিলেন। অনুশীলন সমিতির সদস্য ছিলেন ।
মৃত্যু
ঊষা মুখার্জী ১৯৮২ সালের ১৩ জুন মৃত্যুবরণ করেন।
ম্যাট ডেমন
ম্যাথিউ পেইজ ডেমন (জন্ম অক্টোবর ৮, ১৯৭০) একজন মার্কিন অভিনেতা ও চিত্রনাট্যকার। গুড উইল হান্টিং চলচ্চিত্রের জন্য তিনি সেরা মূল চিত্রনাট্য বিভাগে একাডেমি পুরস্কার জেতেন এবং একই ছবিতে মূল চরিত্রাভিনেতা হিসেবে অস্কারের মনোনয়নও পেয়েছিলেন। ১৯৯৭ সাল থেকে তিনি জনপ্রিয়তা অর্জন শুরু করেন এবং হলিউডের সেরা অভিনেতার কাতারে নিজেকে সামিল করতে সমর্থ হন।
ব্যক্তিগত জীবনে তার সাথে রয়েছেন তার স্ত্রী লুসিয়ানা বোজান বারোসো, এক কন্যাসন্তান ও বোরোসোর আগের পক্ষের এক কন্যাসন্তান। তিনি সর্বকালের সফলতম ২৫ জন হলিউড অভিনেতার তালিকায় অন্যতম এবং চলচিত্রে তার দক্ষতার জন্য বেশকিছু পুরস্কার জিতেছেন। ডেমন বেশকিছু দাতব্য সংস্থার সাথেও জড়িত, যার মধ্যে উল্লেখযোগ্য হচ্ছে ওয়ান ক্যাম্পেইন ও এইচ২ও আফ্রিকা ফাউন্ডেশন। তার সাম্প্রতিকতম চলচ্চিত্র দ্য বোর্ন আলটিমেটাম-এ তিনি জেসন বোর্ন চরিত্রে অভিনয় করেছেন। এছাড়া ইয়ুথ উইদাউট ইয়ুথ চলচ্চিত্রে তিনি অতিথি চরিত্রে রুপদান করেছেন। তার পরবর্তী চলচ্চিত্র হচ্ছে মার্গারেট যেটি ২০০৮ সালে মুক্তি পাবে বলে আশা করা হচ্ছে।
প্রাথমিক জীবন
ডেমনের জন্ম হয়েছিল ম্যাসাচুসেটসের কেমব্রিজে। তার পিতা কেন্ট টেলফার ডেমন ছিলেন শেয়ার ব্যবসায়ী, রিয়েল এস্টেট ব্যবসার দালাল ও কর প্রস্তুতকারী এবং মা ন্যান্সি কার্লসন-পেইজ ছিলেন লেসলি ইউনিভার্সিটির প্রাথমিক শিশু শিক্ষা অধ্যাপক। মেইল অন সানডে এর সাথে এক সাক্ষাৎকারে তিনি বলেছিলেন তার দাদা ছিলেন তার পরচিতি মানুষের মধ্যে সবচেয়ে চমৎকার। তার ভাষায় তার দাদা ছিলেন একজন গর্বিত ফিনীয় এবং কখনো কারও সাহায্য নিতেন না। তিনি যখন আমেরিকায় আসেন তখন দেশটিতে বিশ্বযুদ্ধের পর বিষন্নতা চলছিল এবং তিনি জুতা বিক্রি করে সংসার চালাতেন। ডেমনের কাইল নামে একজন ভাই আছেন যিনি একজন ভাস্কর ও শিল্পী। জন্মের পর প্রথম দুই বছর ডেমন ও তার পরিবার ম্যাসাচুসেটসের নিউটনে বাস করতেন। পরে তার পিতামাতার বিবাহবিচ্ছেদ ঘটলে তিনি ও তার ভাই মায়ের সাথে কেমব্রিজে চলে আসেন।
অভিনেতা বেন অ্যাফ্লেক এবং ইতিহাসবিদ ও লেখক হাওয়ার্ড জিন ছিলেন ডেমনের পড়শি। জিনের আত্মজীবনীমূলক চলচ্চিত্র ইউ কান'ট বি নিউট্রাল অন আ মুভিং ট্রেন ও আ পিপল'স হিস্টোরি অব দ্য ইউনাইটেড স্টেটস এর অডিও সংস্করনে ডেমন ধারাভাষ্য দিয়েছেন। ডেমন কেম্ব্রিজের একমাত্র সরকারি উচ্চ বিদ্যালয় কেমব্রিজ রিঞ্জ অ্যান্ড ল্যাটিন স্কুল-এ পড়াশোনা করেছেন এবং কয়েকটি মঞ্চ নাটকে অভিনয় করেছিলেন। ১৯৮৮ সালে তিনি বিদ্যালয় থেকে স্নাতক ডিগ্রি অর্জন করেন এবং একই বছরে হার্ভার্ড বিশ্ববিদ্যালয়ে ভর্তি হন। ডেমন ১৯৯২ সালেই স্নাতক ডিগ্রি অর্জন করতে পারতেন কিন্তু অভিনয় জীবনের প্রতি অধিক গুরুত্ব দেয়ার জন্য তিনি ক্লাস করতেন না। এসময় তিনি রাইজিং সন ও স্কুল টাইজ নামে কিছু প্রকল্পে কাজ করেন। হার্ভার্ডে থাকাকালীন তিনি ইংরেজি বিষয়ে পড়াশোনা করেন এবং তিনি লোয়েল হাউজে বাস করতেন। তিনি সাধারণত বিদ্যাপীঠের মঞ্চনাটকে অংশ নিতেন না তবে ''এ... মাই নেম ইজ অ্যালিস নামে একটি নাটকে নগণ্য ভূমিকায় একবার অভিনয় করেছিলেন। ১২ ইউনিট বাকী থাকতেই অভিনয় জগতে সাফল্য লাভের উদ্দেশ্যে ডেমন হার্ভার্ড ছেড়ে লস অ্যাঞ্জেলসে চলে আসেন। তার প্রথম চলচ্চিত্র জেরোনিমো: অ্যান আমেরিকান লিজেন্ড'' নিয়ে তার অনেক আশা ছিল।
চানডুবি বিল
চানডুবি বিল (IPA উচ্চারণ: ˌʧʌnˈdʊbɪ) আসামর কামরূপ জেলার রাভা হাচং স্বায়ত্তশাসিত পরিষদ এলাকায় অবস্থিত একটি প্রাকৃতিক বিল। গুয়াহাটী মহানগর থেকে এই স্থান প্রায় ৬৪ কিলোমিটার দূরে। আসাম ও মেঘালয়ে আবৃত গারো পাহাড়ের পাদস্থানে এই বিল অবস্থিত। এই অঞ্চলটি অরণ্য, চা বাগিচা এবং ছোট ছোট গাঁয়ে ভরা। প্রতিবছরে এক বিশাল সংখ্যক লোক বনভোজনের জন্য বা ঘুরতে এই বিলে আসে।
নামের উৎপত্তি
প্রচলিত জনবিশ্বাস অনুসারে প্রাচীন কালের চাঁদ সদাগরের ধন-সোনায় ভরা নৌকা ডুবে এই বিল সৃষ্টি হয়েছিল। চাঁদ সদাগরের ডিঙা ডুবে এই বিল হওয়ার জন্যই এই 'চান্দডুবি' নাম হয়েছে।
ভৌগোলিক তথ্য
১৮৯৭ সালের আসামের বৃহৎ ভূমিকম্পে এই বিলের সৃষ্টি হয়েছিল। ভূমিকম্পে এই স্থানের ভূমি বসে গিয়ে বিল হয়।
পর্যটন
প্রাকৃতিক সৌন্দর্যে ভরা এই বিলের দুইপারে বনভোজনের জন্য স্থান আছে। ছোট নৌকায় উঠে এই বিল পরিভ্রমণ করা যায়। পর্যটকদের জন্য বিলে মাছ ধরারও সুবিধা করে দেওয়া হয়। প্রতিবছর জানুয়ারি মাসের প্রথম সপ্তাহে 'চানডুবি উৎসবও অনুষ্ঠিত হয়। এই উৎসবে স্থানীয় লোকরা পরম্পরাগত নৃত্য এবং খাদ্য পরিবেশন করেন
শ্রোডিঙ্গারের বিড়াল
320px|thumb|right|শ্রোডিঙ্গারের বিড়াল: একটি [[বিড়াল, একটি বিষ পূর্ণ ফ্লাস্ক এবং তেজস্ক্রিয় উৎসের সাথে একটি আবদ্ধ পাত্রে রাখা আছে। বাক্সটি পরিবেশের আহিত কোয়ান্টাম ডিকোহেরেন্স প্রতিরোধী। যদি পাত্রের ভেতরে থাকা গাইগার কাউন্টার তেজস্ক্রিয়তা শনাক্ত করে, তবে ফ্লাস্কটি ভেঙ্গে যাবে এবং বিষ নির্গত হবার কারণে বিড়ালটি মারা পড়বে। কোয়ান্টাম বলবিদ্যার কোপেনহেগেন ব্যাখ্যানুযায়ী, কিছু সময় পর দেখা যাবে, বিড়ালটি যুগপৎ জীবিত এবং মৃত। যদিও আমরা যদি বাক্সের ভেতরে তাকাই, আমরা দেখি বিড়ালটি হয় জীবিত নয় মৃত, কিন্তু একই সাথে জীবিত ও মৃত নয়।]] শ্রোডিঙারের বিড়াল হচ্ছে একটি চিন্তন পরীক্ষা, যা ১৯৩৫ সালে অ্যালবার্ট আইনস্টাইনের সাথে আলাপকালে অস্ট্রীয় পদার্থবিজ্ঞানী এরভিন শ্রোডিঙার একটি কূটাভাস হিসাবে বর্ণনা করেছিলেন। কোয়ান্টাম বলবিজ্ঞানে দৈনন্দিন বস্তুর ক্ষেত্রে ফলিত কোপেনহেগেন ব্যাখ্যা-র সমস্যা হিসাবে তিনি কী দেখেছিলেন, তা এটি চিত্রিত করে। এই কল্পদৃশ্যটিতে একটি অনুমিত বিড়ালকে উপস্থাপন করা হয়, যেটি কিছু সময় পূর্বের একটি দৈব ঘটনার ওপর নির্ভর করে একই সাথে জীবিত এবং মৃত উভয়ই হতে পারে। এটি এমন একটি অবস্থা যা, "কোয়ান্টাম উপরিপাতন" (কোয়ান্টাম সুপারপজিশন) হিসেবে পরিচিত, যা একটি দৈব অতিপারমাণবিক ঘটনার সাথে সংযুক্ত হওয়ার ফলস্বরূপ ঘটতেও পারে বা নাও ঘটতে পারে।
চিন্তন পরীক্ষাটি প্রায়শই কোয়ান্টাম বলবিজ্ঞানের ব্যাখ্যাগুলির তাত্ত্বিক আলোচনায়, বিশেষত পরিমাপ সমস্যার সাথে জড়িত পরিস্থিতিতেও বৈশিষ্ট্যযুক্ত। শ্রোডিঙার তাঁর চিন্তন পরীক্ষাটি নির্মাণ করার সময় "ফেরশ্রেংকুং" (Verschränkung অর্থাৎ বিজড়ণ) পরিভাষাটি তৈরি করেছিলেন।
কলাপাড়া
কলাপাড়া বাংলাদেশের দক্ষিণাঞ্চলের বরিশাল বিভাগের অন্তর্গত পটুয়াখালী জেলায় অবস্থিত একটি শহর। প্রশাসনিকভাবে শহরটি কলাপাড়া উপজেলার সদর। শহরটি পটুয়াখালী জেলার দ্বিতীয় বৃহত্তম ও কলাপাড়া উপজেলার বৃহত্তম এবং প্রধান শহরাঞ্চল। কলাপাড়া শহরটি আন্ধারমানিক নদীর তীরে অবস্থিত। শহরটির সবচেয়ে নিকটবর্তী আন্তর্জাতিক এবং আভ্যন্তরীণ বিমানবন্দর যথাক্রমে শাহজালাল আন্তর্জাতিক বিমানবন্দর এবং  বরিশাল বিমানবন্দর। বিভাগীয় শহর বরিশাল থেকে ৯১.৬ কি.মি. এবং জেলা শহর পটুয়াখালী থেকে ৫০ কি.মি. দুরত্বে কলাপাড়া শহর অবস্থিত।
জনসংখ্যা
কলাপাড়া শহরের মোট জনসংখ্যা ২৬,১৭৭ জন যার মধ্যে ১৩,৩৪২ জন পুরুষ এবং ১২,৮৩৫ জন নারী। এ শহরের পুরুষ এবং নারী অনুপাত ১০৪:১০০। শহরে মোট খানা সংখ্যা বা পরিবার রয়েছে ৬৪৯২টি।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ৯ মিটার।